सेंसेक्स 118 अंक मजबूत होकर 62,547 के स्तर पर बंद हुआ, आईटी शेयरों में रही गिरावट
BSE NSE Sensex Today, Stock Market Latest Updates बेहतर ग्‍लोबल संकेतों के बीच आज शुक्रवार 2 जून को घरेलू शेयर बाजार में खरीदारी देखने को मिल रही है। सुबह 11.30 बजे सेंसेक्स करीब 50 अंक मजबूत होकर 62480 पर कारोबार कर रहा है।
बेहतर ग्‍लोबल संकेतों के बीच आज शुक्रवार 2 जून को घरेलू शेयर बाजार में खरीदारी देखने को मिली। सेंसेक्स करीब 118 अंक मजबूत होकर 62,547 के स्तर पर बंद हुआ। निफ्टी में भी 46 अंकों की तेजी रही। ये 18,534 के लेवल पर बंद हुआ। आज के कारोबार में सेंसेक्स के 30 शेयरों में से 17 में तेजी और 13 में गिरावट रही।
आज बाजार में तकरीबन हर सेक्‍टर में बढ़त देखने को मिली। निफ्टी बैंक, फाइनेंशियल, ऑटो, मेटल, रियल्टी और फार्मा सहित ज्‍यादातर इंडेक्‍स हरे निशान में बंद हुए। सबसे ज्यादा 1.42% रियल्टी इंडेक्स और मेटल 1.22% चढ़ा। आज के कारोबार में केवल IT इंडेक्स में 0.40% और ऑयल एंड गैस में 0.67% की गिरावट रही।
सरकार कोल इंडिया में 3% हिस्सेदारी बेच रही
कोल इंडिया का OFS आज से रिटेल निवेशकों के लिए खुल गया है। OFS के जरिए सरकार कोल इंडिया में अपनी 3% हिस्सेदारी बेच रही है। इसके लिए फ्लोर प्राइस 225 रुपए रखा गया है, जिस पर निवेशक शेयर के लिए आवेदन कर सकते हैं। कोल इंडिया का शेयर आज करीब 0.11% बढ़कर 230.60 रुपए पर बंद हुआ। कल इसमें 4.66% की गिरावट आई थी।
कल बाजार में 193 अंकों की गिरावट रही थी
महीने के पहले दिन यानी 1 जून को शेयर बाजार में गिरावट देखने को मिली थी। सेंसेक्स 193 अंकों की गिरावट के साथ 62,428 के स्तर पर बंद हुआ था। वहीं निफ्टी में 46 अंकों की गिरावट रही। ये 18,487 के स्तर पर बंद हुआ। सेंसेक्स के 30 शेयरों में से 20 में तेजी और 10 में गिरावट रही। निफ्टी पर अपोलो हॉस्पिटल और डिविस लैब टॉप गेनर्स रहे थे।
